ኔታኒያሁ ጥምር መንግስት ለመመስረት የሚያስችላቸውን ውጤት አገኙ
በእስራኤል በተካሔደው ብሔራዊ ምርጫ የወቅቱ ጠቅላይ ሚኒስትር ቤኒያሚን ኔታኒያሁ ጥምር መንግስት ለመመስረት የሚያስችላቸውን ውጤት ማግኘታቸው ተገለፀ፡፡97 ከመቶ የሚሆነው ድምፅ የተቆጠረ ሲሆን አንድም ፓርቲ አብላጫ ድምፅ ማግኘት አልቻለም፡፡ኔታኒያሁ ግን ጥምር መንግስት ለመመስረት የሚያስችላቸውን ውጤት ያገኙ ሲሆን ቀድሞውንም ከሚደግፏቸው ቀኝ ዘመም ፖርቲዎች ጋር ሊጣመሩ እንደሚችሉ እየተነገረ ነው፡፡በሀገሪቱ የፖለቲካ አወቃቀር ውስጥ ቀኝ ዘመም የሆኑ አነስተኛ ቁጥር ያላቸው ፖርቲዎች ናቸው አብዛኛውን ጊዜ ጥምር መንግስት ምስረታ ውስጥ ቁልፍ ሚና ያላቸው፡፡ቤጊጋትዝ የቀድሞ የእስራኤል ጦር ጀነራልም ከኔታኒያሁ ቀጥሎ የተሻለ የተባለውን ድምፅ ያገኙ ሲሆን ኔታኒያሁን ከስልጣን ለማስወገድ ዕድሉ እንዲሰጣቸው ተማፅነዋል፡፡የመጨረሻውን ውሳኔ የሚያሰተላልፉት የእስራኤል ፕሬዝዳንት ሪዮቪን ሪቭሊን ሲሆኑ ጥምር መንግስት ለመመስረት የተሻለ ዕድል ያለውን ፓርቲ ይጋብዛሉ፡፡ግብዣው መሰረት የሚያደርገው ትልቅ ፓርቲ የሚመራ ማነው፣ መንግስት መመስረት የሚችለው የትኛው ፓርቲ ነው በሚሉት መመዘኛዎች ሲሆን፤ አሁን ባለው ደረጃ ኔታኒያሁ ለአምስተኛ ጊዜ ጠቅላይ ሚኒስትር የመሆን እድል እንዳላቸው ነው የተገለፀው።በእስራኤል ታሪክ ከ1949 ወዲህ በተካሄዱ ምርጫዎች አንድም ፓርቲ አብላጫ ድምፅ በማግኘት አሸንፎ አያውቅም፡፡ (ምንጭ፡-ሮይተርስ)